Tydų ežeras

Tydų ežeras () – ežeras Latvijos vakaruose, Pietų Kuršo savivaldybėje, Kalvenės valsčiuje. Telkšo Vakarų Kuršo aukštumos Bandavos kalvyne, apie 13 km į pietryčius nuo Aizputės. Plotas 30,5 ha. Ilgis (šiaurės rytų–pietvakarių kryptimi) 0,8 km, plotis iki 0,6 km (šiaurinėje dalyje). Baseinas 2,3 km². Ežero dubuo lėkštas, viduryje yra sekluma (gylis apie 1 m). Krantai nuolaidūs, šiaurinėje dalyje statūs, vietomis apaugę mišku. Ežeras eutrofinis, užžėlimas nedidelis. Dugnas pietinėje dalyje dumblinas. Paviršiaus altitudė 103,2 m.A. Tidriķis.Tīdu ezers. Enciklopēdija „Latvijas daba”, t. 5 (Rik–Ulm). Ryga, „Preses nams”, 1998 m., p. 213. ISBN 9983-00-312-4.

Įteka keli grioviai, išteka Aluokstė (Tebros intakas).

Veisiasi plakiai, ešeriai, karpiai, lydekos, karšiai, kuojos, raudės ir kitos žuvys.Tīdu ezers, Ezeri.lv. Nuoroda tikrinta 2025-10-05.

 Šaltiniai 

Kategorija:Latvijos ežerai